ซิโน-ไทยคว้า2งานก่อสร้างมูลค่ากว่า3พันล้าน
STECคว้า2งานก่อสร้างจาก กรมทางหลวงชนบทและโครงการรถไฟฟ้า รวมมูลค่ากว่า3พันล้านบาท
23 พ.ค. 2554

STECคว้า2งานก่อสร้างจาก กรมทางหลวงชนบทและโครงการรถไฟฟ้า รวมมูลค่ากว่า3พันล้านบาท
บริษัท ซิโน - ไทย เอ็นจีเนียริ่ง แอนด์ คอนสตรัคชั่น  (STEC)ได้ 2 งานใหม่ติดต่อกัน เมื่อวันที่ 19 พ.ค.ที่ผ่านมาได้ลงนามสัญญาจ้างโครงการก่อสร้างถนนต่อเชื่อมถนนราชพฤกษ์ – ถนนกาญจนาภิเษก (แนวตะวันออก – ตะวันตก)พร้อมสะพานกลับรถ จากกรมทางหลวงชนบท  มูลค่า 2,444,744,132  กำหนดระยะเวลาการก่อสร้าง 900 วัน (นับจากวันที่ได้รับหนังสือแจ้งให้เริ่มปฏิบัติงาน)
เมื่อวันที่ 18 พ.ค.ที่ผ่านมา บริษัทฯเพิ่มลงนามกับการไฟฟ้านครหลวง ก่อสร้างบ่อพักและท่อร้อยสายไฟฟ้าใต้ดินร่วมกับโครงการก่อสร้างรถไฟฟ้ามูลค่าโครงการ  781.10 ล้านบาท (รวมภาษีมูลค่าเพิ่ม) ระยะเวลาการก่อสร้าง 1,519 วัน (19 พ.ค. 2554 – 15 ก.ค. 2558)